Diari Oficial de la Generalitat Valenciana


Sumari del DOGV 4349, del 03-10-2002 (2002/10774)

RESOLUCIÓ de 25 de setembre de 2002, de la Direcció General d'Ordenació i Innovació Educativa i Política Lingüística, per la qual es fa pública la relació del professorat dels centres docents públics d'Educació Infantil, d'Educació Primària, de Formació de Persones Adultes, d'Educació Secundària i Ensenyaments de Règim Especial de la Comunitat Valenciana que han participat en els cursos de formació per a l'exercici de la funció directiva i la qualificació global obtinguda.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4349

Data del DOGV
:   03-10-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/10228


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 25 de setembre de 2002, de la Direcció General d'Ordenació i Innovació Educativa i Política Lingüística, per la qual es fa pública la relació del professorat dels centres docents públics d'Educació Infantil, d'Educació Primària, de Formació de Persones Adultes, d'Educació Secundària i Ensenyaments de Règim Especial de la Comunitat Valenciana que han participat en els cursos de formació per a l'exercici de la funció directiva i la qualificació global obtinguda. [2002/X10542]
  
La Resolució de 8 de març de 2002, de la Direcció General d'Ordenació i Innovació Educativa i Política Lingüística (DOGV de 09.04.2002), va convocar cursos de formació per a l'exercici de la funció directiva del professorat; les resolucions de 3 de juny de 2002 van fer pública la llista definitiva del professorat seleccionat per a participar-hi (DOGV de 12.06.02), i la Resolució de 14 de juny de 2002 de la Direcció General d'Ordenació i Innovació Educativa i Política Lingüística, per la qual es modifica parcialment la Resolució de 3 de juny de 2002, per la qual es fa pública la relació definitiva del professorat seleccionat per a assistir als cursos de formació per a l'exercici de la funció directiva (DOGV de 27.06.2002).
  
Complits els tràmits requerits en la convocatòria i una vegada finalitzats els cursos de formació, segons el que establix la base dotze de la Resolució de 8 de març de 2002 i, a proposta de la comissió d'avaluació, resolc:
  
Primer
  
Fer pública en l'annex I d'esta resolució la relació de participants que han obtingut la qualificació global d'apte en els cursos de formació per a poder exercir la funció directiva i en l'annex II la relació de participants que tenen la qualificació de no apte i indicació del motiu.
  
Segon
  
El professorat participant amb la qualificació d'apte rebrà el certificat corresponent per a poder exercir la funció directiva segons el que establix l'apartat dotze de la Resolució de 8 de març de 2002.
  
Tercer
  
Els participants podran retirar el projecte de direcció presentat en la seu del CEFIRE que la direcció ha coordinat el curs, a partir del mes següent del dia de publicació d'esta resolució en el Diari Oficial de la Generalitat Valenciana.
  
Els cursos realitzats han sigut coordinats per les directores o els directors dels CEFIRE següents:
  
Internivelar: dirigit al professorat dels centres docents públics d'Educació Infantil, d'Educació Primària, de Formació de Persones Adultes, d'Educació Secundària i d'Ensenyaments de Règim Especial de la Comunitat Valenciana; en els CEFIRE d'Alcoi, Benidorm, Castelló, Gandia, Orihuela, Torrent, Vinaròs i Xàtiva.
  
De Secundària i d'Ensenyaments de Règim Especial: en els CEFIRE d'Alacant i València.
  
Quart
  
Segons el que establix els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, contra la present resolució, que posa fi la via administrativa, els interessats podran interposar un recurs potestatiu de reposició, o bé, directament, un recurs contenciós administratiu en els terminis i davant els òrgans indicats a continuació:
  
- El recurs de reposició s'haurà d'interposar davant la Conselleria de Cultura i Educació en el termini d'un mes a partir del dia següent a la publicació en el Diari Oficial de la Generalitat Valenciana.
  
- El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos a partir del dia següent a la publicació en el Diari Oficial de la Generalitat Valenciana.